《迟陈冰壑》
清代·朱克生

非关长忆汝，舍汝欲谁亲？天地馀残腊，江湖剩几人。

一杯驱岁月，斗室傲冬春。自有千年在，何须叹苦辛。

作者简介：（1631—1679）江南宝应人，字国桢，一字念义，号秋崖。诸生。所为诗才气高爽，王士禛、汪琬皆爱重之。生平足迹半天下，所至皆纪以诗。尝搜罗邑中忠孝节义诸事迹，为《人物志》。有《毛诗考證》、《雪夜丛谈》、《环溪秋崖诗集》等。